**גמר ליגת האלופות 2000** התקיים בסטאד דה פראנס בסן דני, צרפת ב-24 במאי 2000, ובו נקבע כי הזוכה בטורניר ליגת האלופות לעונת 1999/2000 היא ריאל מדריד הספרדית, שניצחה במשחק את בת ארצה ולנסיה בתוצאה 0-3. לראשונה בהיסטוריה, נערך משחק גמר ליגת אלופות או גביע אירופה לאלופות בהשתתפות שתי קבוצות מאותה מדינה.

ריאל מדריד זכתה בתואר בפעם השמינית בתולדותיה, בהופעתה ה-11 במשחק הגמר. בכך, שיפרה את מעמדה כשיאנית הזכיות במפעל וכשיאנית ההופעות בגמר. היא השלימה זכייה שנייה בתואר בתוך שלוש עונות. עבור ולנסיה, הייתה זו ההופעה הראשונה בהיסטוריה שלה במשחק גמר ליגת האלופות. היא הייתה הקבוצה הספרדית הרביעית בהיסטוריה שמגיעה למעמד זה, אחרי ריאל מדריד, אתלטיקו מדריד וברצלונה.

שתי הקבוצות העפילו לטורניר עקב מיקומן בליגה הספרדית בעונת 1998/1999. ריאל מדריד סיימה כסגנית האלופה אחרי ברצלונה, ויריבתה ולנסיה סיימה במקום הרביעי בליגה ונאלצה לעבור סיבוב מוקדמות אחד. למשחק עצמו הגיעה ריאל מדריד כפייבוריטית, ושלטה בו לאורך רוב שלביו. פרננדו מוריינטס קבע את תוצאת המחצית הראשונה, ובמהלך המחצית השנייה כבשו סטיב מקמנמן וראול גונזלס כדי לקבוע את תוצאת המשחק, 0-3 בסיום הזמן החוקי.

בנוסף למשחק הגמר, שתי הקבוצות נפגשו פעמיים נוספות בליגה במהלך העונה, בהן ריאל לא הצליחה לגבור על יריבתה. ולנסיה ניצחה בסנטיאגו ברנבאו שבמדריד בתוצאה 2-3, והמשחק שנערך במסטאייה שבולנסיה הסתיים בשוויון 1-1. עבור מאמן ריאל מדריד, ויסנטה דל בוסקה, היה זה התואר הראשון בקריירה כמאמן, לאחר שהגיע לקבוצה רק בחודש נובמבר במהלך העונה. כובש השער השני סטיב מקמנמן היה לכדורגלן האנגלי הראשון בהיסטוריה שזוכה בטורניר עם קבוצה שאינה אנגלית. איקר קסיאס, שהיה בן 19 וארבעה ימים, היה לשוער הצעיר ביותר בהיסטוריה של משחקי גמר ליגת האלופות.

הדרך אל הגמר
------------

### ריאל מדריד

בהגרלת שלב הבתים הראשון שובצה ריאל בבית ה', יחד עם פורטו, אולימפיאקוס ומולדה. לאחר חמישה משחקים ריאל ניצבה מקום השני בבית עם 10 נקודות, שתיים פחות מפורטו שהוליכה את טבלת הבית. למרות זאת, ניצחון חוץ 0-1 על מולדה והפסד של פורטו בתוצאה זהה לאולימפיאקוס בחוץ, העלו את ריאל למקום הראשון בבית, עם ארבעה ניצחונות, תיקו והפסד.

| שלב הבתים הראשון - ריאל מדריד |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| ספרדספרד **ריאל מדריד** | 6 | 4 | 1 | 1 | 15 | 7 | 8+ | **13** |
| פורטוגלפורטוגל פורטו | 6 | 4 | 0 | 2 | 9 | 6 | 3+ | **12** |
| יווןיוון אולימפיאקוס | 6 | 2 | 1 | 3 | 9 | 12 | 3- | **7** |
| נורווגיהנורווגיה מולדה | 6 | 1 | 0 | 5 | 6 | 14 | 8- | **3** |

בשלב הבתים השני שובצה ריאל לבית ג' לצידן של באיירן מינכן, דינמו קייב ורוזנבורג. ריאל הצליחה לנצח בשני משחקיה הראשונים בבית, ניצחון חוץ בקייב וניצחון ביתי על רוזנבורג. לאחר מכן, הגיעו צמד משחקים מול באיירן מינכן, וריאל הובסה בשניהם, 2-4 במדריד ו-1-4 במינכן. תיקו מול דינמו קייב וניצחון חוץ על רוזנבורג הציבו את ריאל במקום השני בבית, עם מספר נקודות זהה לזה של דינמו קייב. אף על פי שלריאל היה פער שערים נחות מזה של דינמו, המאזן הפנימי בין שתי הקבוצות נטה לטובת ריאל (ניצחון ותיקו) והיא העפילה לשלב הבא. 

| שלב הבתים השני - ריאל מדריד |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| גרמניהגרמניה באיירן מינכן | 6 | 4 | 1 | 1 | 13 | 8 | 5+ | **13** |
| ספרדספרד **ריאל מדריד** | 6 | 3 | 1 | 2 | 11 | 12 | 1- | **10** |
| אוקראינהאוקראינה דינמו קייב | 6 | 3 | 1 | 2 | 10 | 8 | 2+ | **10** |
| נורווגיהנורווגיה רוזנבורג | 6 | 0 | 1 | 5 | 5 | 11 | 6- | **1** |

בשלב רבע הגמר פגשה ריאל את אלופת אירופה המכהנת, מנצ'סטר יונייטד מאנגליה, שזכתה בטורניר שנה קודם לאחר ניצחון דרמטי במשחק הגמר. המשחק הראשון בסנטיאגו ברנבאו הסתיים בשוויון 0-0. במשחק הגומלין באולד טראפורד ריאל הצליחה לעלות ליתרון של 0-3, כולל צמד שערים של ראול בתוך שתי דקות, זמן קצר לאחר תחילת המחצית השנייה. מנצ'סטר הצליחה להגיב עם שני שערים, אך נזקקה לשניים נוספים כדי להעפיל. בסיום המשחק, ניצחון 2-3 לריאל שהעלה אותה לחצי הגמר.

בשלב חצי הגמר התמודדה ריאל מול באיירן מינכן, שהביסה אותה פעמיים בשלב הבתים השני. הפעם הייתה זו ריאל שניצחה במשחק הראשון במדריד. היא גברה על יריבתה בתוצאה 0-2, והשכילה לכבוש שער גם במשחק החוץ שהסתיים בניצחון 1-2 לבאיירן מינכן, שהספיק לה כדי להעפיל בפעם ה-11 בתולדותיה לגמר ליגת האלופות.

### ולנסיה

ולנסיה העפילה לשלב הבתים דרך שלב הפלייאוף של המוקדמות, בו פגשה את הפועל חיפה הישראלית. הפועל חיפה זכתה באליפות המדינה עונה קודם לכן, והדיחה בשלב המוקדמות הקודם את בשיקטש. בצמד המשחקים ולנסיה ניצחה את חיפה פעמיים באותה תוצאה, 0-2, והעפילה לשלב הבתים הראשון של ליגת האלופות.

בהגרלת שלב הבתים הראשון שובצה ולנסיה לבית ו', לצידן של באיירן מינכן, גלאזגו ריינג'רס ופ.ס.וו. איינדהובן. ולנסיה סיימה את הבית במקום הראשון עם שלושה ניצחונות וללא הפסד, כשהיא סופגת ארבעה שערים בלבד בששת משחקיה. במפגשים מול באיירן היא סיימה פעמיים בשוויון 1-1, השיגה צמד ניצחונות על ריינג'רס וניצחון נוסף על פ.ס.וו.

| שלב הבתים הראשון - ולנסיה |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| ספרדספרד **ולנסיה** | 6 | 3 | 3 | 0 | 8 | 4 | 4+ | **12** |
| גרמניהגרמניה באיירן מינכן | 6 | 2 | 3 | 1 | 7 | 6 | 1+ | **9** |
| סקוטלנדסקוטלנד גלאזגו ריינג'רס | 6 | 2 | 1 | 3 | 7 | 7 | 0 | **7** |
| הולנדהולנד פ.ס.וו. איינדהובן | 6 | 1 | 1 | 4 | 5 | 10 | 5- | **4** |

בשלב הבתים השני, ולנסיה הוגרלה לבית ב' יחד עם אלופת אירופה המכהנת מנצ'סטר יונייטד, פיורנטינה ובורדו. לאחר ניצחון במשחק הפתיחה שלה בבית מול בורדו, הגיעו שני הפסדי חוץ רצופים, האחד למנצ'סטר בתוצאה 0-3, והשני לפיורנטינה בתוצאה 0-1. אמנם, בשלושת משחקיה הבאים ולנסיה לא הפסידה, רשמה ניצחון על פיורנטינה ותיקו מאופס מול מנצ'סטר יונייטד, והעפילה לשלב הבא מהמקום השני בבית.

| שלב הבתים השני - ולנסיה |
| --- |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| אנגליהאנגליה מנצ'סטר יונייטד | 6 | 4 | 1 | 1 | 10 | 4 | 6+ | **13** |
| ספרדספרד **ולנסיה** | 6 | 3 | 1 | 2 | 9 | 5 | 4+ | **10** |
| איטליהאיטליה פיורנטינה | 6 | 2 | 2 | 2 | 7 | 8 | 1- | **8** |
| צרפתצרפת בורדו | 6 | 0 | 2 | 4 | 5 | 14 | 9- | **2** |

ברבע הגמר פגשה ולנסיה את לאציו. במשחק הראשון במסטאייה, ולנסיה הציגה יכולת התקפית מצוינת, כשכבר לאחר ארבע דקות הובילה במשחק 0-2. הקשר ג'רארד כבש את השער השני במשחק בדרך לשלושער, והמשחק הסתיים בתוצאה 2-5 לוולנסיה, תוצאה שנתנה לה יתרון גדול בדרך למפגש הגומלין בסטאדיו אולימפיקו ברומא. לאציו אמנם הצליחה לנצח 0-1 בגומלין, אך ולנסיה היא זו שהתקדמה לשלב חצי הגמר.

בשלב חצי הגמר, בו שלוש מתוך ארבע המשתתפות הגיעו מספרד, פגשה ולנסיה את אלופת ספרד ברצלונה. במשחק הראשון במסטאייה ולנסיה הוליכה כבר אחרי עשר דקות, אך ברצלונה הצליחה לאזן לשוויון 1-1. לפני המחצית ולנסיה חזרה להוביל, בדרך לניצחון מרשים בתוצאה 1-4. במפגש הגומלין נפל השער הראשון רק בדקה ה-69, והייתה זו ולנסיה שעלתה ליתרון 0-1. בשלב זה ברצלונה הייתה צריכה ארבעה שערים כדי לכפות הארכה, אך בדקות שנותרו הצליחה לכבוש רק פעמיים, כולל שער אחד בתוך תוספת הזמן, בדרך לניצחון 1-2 שלא הספיק לה על מנת להעפיל לגמר. ולנסיה חגגה העפלה ראשונה בתולדותיה לגמר ליגת האלופות.

סיכום המשחק
-----------

### מחצית ראשונה

ריאל מדריד הגיעה למשחק לאחר שמספר ימים קודם לכן סיימה את העונה בספרד במקום החמישי, ובידיעה כי אם לא תנצח במשחק ותבטיח את השתתפותה בטורניר הבא, היא לא תשחק בליגת האלופות בעונה הבאה. ולנסיה לעומתה סיימה את העונה במקום השלישי בטבלה. מאחר ששתי הקבוצות משחקות באופן מסורתי בתלבושת לבנה, הוחלט כי שתיהן ילבשו במשחק את מדי החוץ שלהן, וכך ריאל הופיעה במדים שחורים, ואילו ולנסיה הופיעה בכתום. 

המחצית הראשונה התנהלה בשליטה של ריאל, אך השער הגיע רק בדקה ה-39. כדור חופשי עוצמתי של רוברטו קרלוס נבלם בחומה, וההתקפה המשיכה מאגף ימין. ניסיון הכנסת כדור של ניקולא אנלקה הגיע על סף תיבת החמש למיצ'ל סלגאדו, שהגביה לעבר הצד השני של תיבת החמש תוך כדי נפילה. לנגיחה הגיע פרננדו מוריינטס, שהכניע את שוער ולנסיה סנטיאגו קניסארס. השער קבע את תוצאת המחצית, 0-1 לריאל מדריד.

### מחצית שנייה

במהלך המחצית השנייה הוסיפה ריאל להיות מסוכנת יותר ולהגיע למצבי הבקעה. בדקה ה-67 השיגה ריאל את השער השני במשחק. כדור חוץ ארוך של רוברטו קרלוס הורחק בנגיחה על ידי הגנת ולנסיה, ולכדור המורחק הגיע סטיב מקמנמן, שבעט מספרת קדמית עוצמתית לפינה הימנית וקבע 0-2 לריאל. שמונה דקות אחר כך, בדקה ה-75, ולנסיה התקיפה עם כל שחקני השדה שלה במטרה להשיג שער מצמק, אך הרחקת כדור מתוך הרחבה של ריאל הגיעה לראול גונזלס, שהיה מעבר לקו ההגנה אך לא בעמדת נבדל, מכיוון שהיה לפני קו החצי. ראול רץ לאורך חצי מגרש ריק לחלוטין, עד שעבר את קניסארס ובעט אל הרשת כדי לקבוע את תוצאת המשחק, 0-3 לריאל מדריד שזוכה בתואר בפעם השמינית בתולדותיה.

|  |  |  |  |  |
| --- | --- | --- | --- | --- |
| 24 במאי 2000 | **ספרדספרד ריאל מדריד** | **3 - 0** | **ספרדספרד ולנסיה** | סטאד דה פראנס, סן דני, צרפת**צופים:** 78,759**שיפוט:** איטליהאיטליה סטפאנו בראשי |
| פרננדו מוריינטס הובקע שער בדקה ה- 39' 39'  סטיב מקמנמן הובקע שער בדקה ה- 67' 67'  ראול גונזלס הובקע שער בדקה ה- 75' 75' | (סיקור) |  |

### הרכבי הקבוצות

|  |  |
| --- | --- |
| 





**ריאל מדריד**
 | 





**ולנסיה**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **ריאל מדריד:** |
|  |  |
| שוער | **27** | ספרדספרד איקר קסיאס |
| בלם אחורי | **15** | ספרדספרד איוואן הלגרה |
| בלם | **18** | ספרדספרד אייטור קראנקה |
| בלם | **12** | ספרדספרד איוואן קאמפו |
| קיצוני ימני | **2** | ספרדספרד מיצ'ל סלגאדו כרטיס צהוב בדקה ה-37 37' הוחלף בדקה ה-85 85' |
| קיצוני שמאלי | **3** | ברזילברזיל רוברטו קרלוס |
| קשר מרכזי | **8** | אנגליהאנגליה סטיב מקמנמן הובקע שער בדקה ה- 67' 67' |
| קשר מרכזי | **6** | ארגנטינהארגנטינה פרננדו רדונדו (קפטן) |
| קשר התקפי | **7** | ספרדספרד ראול גונזלס הובקע שער בדקה ה- 75' 75' |
| חלוץ | **9** | ספרדספרד פרננדו מוריינטס הובקע שער בדקה ה- 39' 39' הוחלף בדקה ה-72 72' |
| חלוץ | **19** | צרפתצרפת ניקולא אנלקה הוחלף בדקה ה-80 80' |
| **מחליפים:** |
| שוער | **1** | גרמניהגרמניה בודו אילגנר |
| מגן | **4** | ספרדספרד פרננדו היירו נכנס כמחליף בדקה ה-85 85' |
| מגן | **5** | ספרדספרד מנואל סאנצ'יס נכנס כמחליף בדקה ה-80 80' |
| קשר | **11** | ברזילברזיל סאביו נכנס כמחליף בדקה ה-72 72' |
| קשר | **21** | קמרוןקמרון ז'רמי |
| קשר | **22** | צרפתצרפת כריסטיאן קארמבו |
| חלוץ | **20** | בוסניה והרצגובינהבוסניה והרצגובינה אלביר באליץ' |
| **מאמן:** |
| ספרדספרד ויסנטה דל בוסקה |

 |  | 

|  |
| --- |
| **ולנסיה:** |
|  |  |
| שוער | **1** | ספרדספרד סנטיאגו קניסארס כרטיס צהוב בדקה ה-63 63' |
| מגן ימני | **20** | צרפתצרפת ז'וסלין אנגלומה |
| בלם | **5** | יוגוסלביהיוגוסלביה מירוסלב דז'וקיץ' |
| בלם | **2** | ארגנטינהארגנטינה מאוריסיו פלגרינו כרטיס צהוב בדקה ה-90+2 90+2' |
| מגן שמאלי | **31** | ספרדספרד חרארדו כרטיס צהוב בדקה ה-38 38' הוחלף בדקה ה-69 69' |
| קשר אחורי | **8** | ספרדספרד חבייר פארינוס כרטיס צהוב בדקה ה-82 82' |
| קשר ימני | **6** | ספרדספרד גאיסקה מנדייטה (קפטן) |
| קשר שמאלי | **18** | ארגנטינהארגנטינה קילי גונסאלס |
| קשר התקפי | **14** | ספרדספרד ג'רארד |
| חלוץ | **10** | ספרדספרד מיגל אנחל אנגולו |
| חלוץ | **7** | ארגנטינהארגנטינה קלאודיו לופס |
| **מחליפים:** |
| שוער | **13** | ספרדספרד חורחה ברטואל |
| מגן | **16** | צרפתצרפת אלאן רושה |
| קשר | **23** | ספרדספרד דויד אלבלדה |
| קשר | **9** | ספרדספרד אוסקר גארסיה |
| קשר | **21** | ספרדספרד לואיס מייה |
| חלוץ | **11** | רומניהרומניה אדריאן איליה נכנס כמחליף בדקה ה-69 69' |
| חלוץ | **23** | ספרדספרד חואן סאנצ'ס |
| **מאמן:** |
| ארגנטינהארגנטינה הקטור קופר |

 |

|  |
| --- |
| **עוזרי שופט:**
איטליהאיטליה גנארו מאציי (קוון)
איטליהאיטליה פיירג'וזפה פארנטי (קוון)
**שופט רביעי:**
איטליהאיטליה דומניקו מסינה |

### נתוני משחק

|  | ריאל מדריד | ולנסיה |
| --- | --- | --- |
| שערים | 3 | 0 |
| בעיטות לשער | 14 | 6 |
| בעיטות למסגרת | 11 | 1 |
| החזקת כדור | 53% | 47% |
| קרנות | 10 | 8 |
| עבירות | 9 | 20 |
| נבדלים | 1 | 1 |
| כרטיסים צהובים | 2 | 4 |
| כרטיסים אדומים | 0 | 0 |

קישורים חיצוניים
----------------

ויקישיתוף מדיה וקבצים בנושא **גמר ליגת האלופות 2000** בוויקישיתוף
* סיקור המשחק באתר אופ"א (באנגלית)

| משחקי גמר גביע אירופה וליגת האלופות |
| --- |
| גביע אירופה לאלופות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 |
| ליגת האלופות | 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |